system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Alberto Korda?
assistant
Alberto Díaz Gutiérrez, mult mai binecunoscut ca Alberto Korda (n. 14 septembrie 1928 – d. 25 mai 2001), a fost un fotograf cubanez celebru mai ales pentru fotografia sa emblematică a lui Che Guevara.

Scurtă biografie 

Korda s-a născut în Havana, Cuba ca fiul unui lucrător de cale ferată. A încercat multe meserii până când a ajuns să devină ajutorul unui fotograf pentru un motiv foarte neobișnuit. "Motivul esențial a fost să întâlnesc femei", s-ar fi confesat odată. Se pare că a avut succes în ceea ce a dorit, întrucât prima sa soție, Natalia Menendez, a devenit una din primele modele cubaneze.

În 1960, când fotografia (de fapt un decupaj dintr-o fotografie mai largă, înfățișându-l pe Che Guevara la un serviciu funerar) care l-a făcut celebru a fost făcută, Korda lucra pentru ziarul cubanez Revolución. Korda nu a primit niciodată credit pentru fotografie, dar în anul 2000 a dat în judecată firma Smirnoff pentru folosirea acesteia la una din reclamele sale de vodca

Alfredo Korda a fost fotograful personal al lui Fidel Castro pentru o perioadă de 10 ani. Între anii 1968 și 1978 s-a dedicat fotografiei subacvatice, roadele culegându-le cu ocazia unei expoziții din Japonia, în 1978, când creația sa din acel deceniu a atras atenția opiniei publice internaționale.

Mai târziu, în 1999, a apărut pentru scurt timp în secvența anterioară titlului filmului lui Wim Wenders Buena Vista Social Club, deși nu a primit credit pentru aceasta nici în prezentarea realizatorilor și nici a distribuției.În 2001, în timpul prezentării uneia din expozițiile sale la Paris, Alberto Korda a suferit un atac de cord care i-a fost fatal În anul 2005, la patru ani după moartea lui Korda, regizorul Hector Cruz Sandoval a lansat un film documentar intitulat Kordavision în care celebrul fotograf este protagonist.

Note

Legături externe 
 Biografia lui Korda la Netssa.com
 Raportul lui BBC News despre moartea lui Korda
 La página de Alberto Korda (interviu luat lui Alberto Korda de Ciro Bianchi Ross)
 Povestea imaginii lui Che Guevara 

Nașteri în 1928
Decese în 2001